תברח מקופסת פלדה בעומק שלושים מטר?". "מקופסת הפלדה שלי יצאת בשלום, לא?" חייכתי וסיימתי את הויכוח הידידותי. הוא הנהן, חייך ואז אמר, "צ'רלי, הפנטגון לא חזר אלינו עם תוכנית. הם חזרו אלינו עם תשובה שלילית. נחש למה? פרסונס המזויין עובד איתם. הוא מסדר להם מידע על כל מיני דברים ובתמורה הם נותנים לו לעשות את העסקים שלו בלי הפרעה. הבן זונה מגלגל מיליארדים על סמים כל שנה והם נותנים לו להמשיך. הם הודיעו לי לשכוח מזה או לשכוח מהיחידה". "הביורוקרטים האלה" נחרתי, "הייתי שמח לסדר לכמה מהם ביקור באיסט-סייד לוס-אנג'לס כדי שיבינו מה הם עושים". "הם לא יבינו," ענה ברידג'ס,  "הם פשוט יראו מה קורה ויבטיחו הבטחות שלא יקוימו. אני לא מתכוון לעמוד מהצד הפעם". "למה אתה מתכוון?" שאלתי. "תראה, על סיפונה של 'הוואי' הורדת אותנו על החוף של מדינה עוינת לפעולה מלחמתית שאפילו אם תתגלה אף אחד לא יודה בה. הפעולה ההיא מנעה מלחמה, אבל היא בעיקרון קאזוס בלי. עילה למלחמה. ההורים שלי לא יידעו לעולם מה שעשיתי שם. גם ההורים של דריל לא יודעים למה הוא מת. רשמית הוא נהרג בתאונת אימונים, מפליטת כדור. כן, בטח. תשע-עשרה פעולות ובסך